ไม่มีที่ไหนปลอดภัยอีกแล้ว กต.สหรัฐฯเตือนชาวอเมริกันระวังภัยก่อการร้ายทั่วโลก
กระทรวงต่างประเทศสหรัฐฯ ออกคำเตือนถึงพลเมืองอเมริกัน ระวังภัยก่อการร้ายระหว่างไปเที่ยวทั่วโลก จนถึง 24 ก.พ.ปีหน้า เพราะมีกลุ่มก่อการร้ายหลายกลุ่ม ทั้งไอซิส อัลเควดา และโบโก ฮาราม วางแผนโจมตีหลายภูมิภาค แนะระวังพื้นที่สาธารณะ ระบบขนส่งมวลชน หลีกเลี่ยงสถานที่มีผู้คนพลุกพล่าน,เมื่อวันที่ 24 พ.ย.58 สำนักข่าวต่างประเทศรายงาน กระทรวงการต่างประเทศสหรัฐฯออกคำเตือนชาวอเมริกันที่จะเดินทางไปท่องเที่ยวในประเทศต่างๆ ทั่วโลก ระวังภัยก่อการร้าย เนื่องจากข้อมูลล่าสุดที่กระทรวงการต่างประเทศได้รับ บ่งชี้ว่า กลุ่มมุสลิมหัวรุนแรงติดอาวุธ รัฐอิสลาม หรือไอซิส รวมทั้งกลุ่มโบโก ฮาราม และกลุ่มก่อการร้ายอื่นๆ อีกหลายกลุ่มมีแผนก่อเหตุโจมตีในหลายภูมิภาค,บีบีซี สื่อยักษ์ใหญ่ของอังกฤษ รายงานว่า กระทรวงการต่างประเทศสหรัฐฯออกคำเตือนให้พลเรือนชาวอเมริกันระวังภัยก่อการร้ายในการไปท่องเที่ยวทั่วโลก จนถึงวันที่ 24 ก.พ. ปี2559 พร้อมทั้งยังแนะนำให้ชาวอเมริกันควรระมัดระวังการก่อการร้ายตามสถานที่สาธารณะ หรือเวลาเดินทางโดยระบบขนส่งสาธารณะ รวมทั้ง ควรหลีกเลี่ยงพื้นที่ที่มีผู้คนพลุกพล่าน และสถานที่ที่มีผู้คนจำนวนมาก ขณะที่ กระทรวงการต่างประเทศสหรัฐฯ ยังระบุว่า เจ้าหน้าที่ทางการสหรัฐฯเชื่อว่า ความเป็นไปได้ของการก่อเหตุโจมตีจะเป็นฝีมือของสมาชิกกลุ่มไอซิสที่กลับมาจากซีเรียและอิรัก,นอกจากนั้น เจ้าหน้าที่กระทรวงต่างประเทศสหรัฐฯคนหนึ่ง ยังกล่าวในรายการบีบีซี นิวส์ว่า ขณะนี้ ไม่ใช่ชาวอเมริกันที่จะตกเป็นเป้าโจมตีเป็นพิเศษ เพราะมีทั้งฝรั่งเศส รัสเซีย มาลี และหลายประเทศได้เกิดเหตุก่อการร้ายในช่วงเดือนตุลาคม ที่ผ่านมา
กระทรวงต่างประเทศสหรัฐฯ ออกคำเตือนถึงพลเมืองอเมริกัน ระวังภัยก่อการร้ายระหว่างไปเที่ยวทั่วโลก จนถึง 24 ก.พ.ปีหน้า มีกลุ่มก่อการร้ายหลายกลุ่ม ทั้งไอซิส และโบโก ฮาราม วางแผนโจมตีหลายภูมิภาค แนะระวังพื้นที่สาธารณะ ระบบขนส่งมวลชน
ก่อการร้าย,โจมตีฝรั่งเศส,ก่อการร้ายฝรั่งเศส,ฝรั่งเศส,สหรัฐฯ,เตือน,ระวังก่อการร้าย,กระทรวงการต่างประเทศสหรัฐฯ,ออกคำเตือน,ท่องเที่ยว,ไอซิส,ไอเอส,โบโก ฮาราม,ทั่วโลก,ข่าว,ไทยรัฐออนไลน์,ข่าวต่างประเทศ